OzLabs/hebrew-wiki-articles huggingface dataset:
ישעיהו לנדאו

ישעיהו (שייקה) לנדאו (1927 – 25 בנובמבר 2018) היה איש עסקים ישראלי, שייסד את "קבוצת רציו", המחזיקה כיום יחד עם שותפים נוספים בשדה הגז לוויתן.

==ביוגרפיה==
ישעיהו נולד באוקראינה בשנת 1927. בזמן מלחמת העולם השנייה ברח עם משפחתו לאוזבקסיטן.
בשנת 1946 עלה לארץ ישראל ללא בני משפחתו בספינת המעפילים "הגנה" שנתפסה על ידי הבריטים.
עם תפיסתה נכלא במחנה המעצר עתלית.

בשנות ה-50 של המאה ה-20 הקים את חברת חירם לנדאו שעסקה בייזום פרויקטים של בניה ותשתיות.
בשנת 1981 הקים יחד עם שותפים נוספים את חברת ההחזקות גרנית הכרמל.
בשנת 1992 רכש את השליטה בבנק איגוד יחד עם משפחת רוטלי. בהמשך השנה שתי המשפחות ייסדו גם את קבוצת רציו חיפושי נפט.

בנובמבר 2018 הלך לעולמו. הוא התגורר בסביון והותיר אחריו אישה וארבעה ילדים, שממשיכים את דרכו בעולם העסקים. בנו יגאל מכהן כמנכ"ל "חירם לנדאו" ו"רציו חיפושי נפט".

==קישורים חיצוניים==
* [https://www.globes.co.il/news/article.aspx?did=1001262075 איש העסקים ישעיהו (שייקה) לנדאו הלך לעולמו בגיל 91]

קטגוריה:אנשי עסקים ישראלים
קטגוריה:עולים לאחר מלחמת העולם השנייה
קטגוריה:ישראלים שנולדו ב-1927
קטגוריה:ישראלים שנפטרו ב-2018
שברולט K5 בלייזר

שברולט K5 בלייזר (באנגלית: Chevrolet K5 Blazer) הוא רכב שטח המוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1964–1994 בארצות הברית, ובין השנים 1995–2001 בברזיל וארגנטינה.

==דורות==
* דור ראשון - יוצר בין השנים 1969 – 1972.
* דור שני - יוצר בין השנים 1973 – 1991.
* דור שלישי - יוצר בין השנים 1992 – 1994.

==מפרט טכני==
* 3 דלתות.
* מנוע קדמי.
* הנעה כפולה 4x4.
* קיבולת מכל דלק - 23.5 גלון (88.95 ליטר) (דור ראשון).

=="בלייזר" בצה"ל==
ה"בלייזר" שימש בצה"ל במהלך שנות ה-80 של המאה ה-20 כרכב לקצינים בכירים: אלופים ומפקדי אוגדות, ובסוף העשור גם כרכב למפקדי חטיבות ומפקדי גדודים. הדגם מיועד לנסיעה בתנאי שטח קשים ומוגדר כרכב לצרכים מבצעיים.

== תמונות ==
<gallery mode="packed" heights="120">
קובץ:Flickr - Hugo90 - Blazer For Sale.jpg | "שברולט K5 בלייזר" - דור ראשון
קובץ:P5250034.JPG | "שברולט K5 בלייזר", שנת 1987 - דור שני
קובץ:Chevrolet K5 Blazer.jpg | "שברולט K5 בלייזר" - דור שני
קובץ:1985 Chevrolet Blazer K5 6.2 diesel (14428210890).jpg | "שברולט K5 בלייזר", שנת 1985 - דור שני
קובץ:1987 Chevrolet Blazer (34956680735).jpg | "שברולט K5 בלייזר", שנת 1987 - דור שני
קובץ:3-door blazer.jpg | "שברולט K5 בלייזר" - דור שלישי
קובץ:1993 Chevrolet Blazer (9768196133).jpg | "שברולט K5 בלייזר", שנת 1993 - דור שלישי
קובץ:1992 Chevrolet K5 Blazer.jpg | "שברולט K5 בלייזר", שנת 1992 - דור שלישי
</gallery>

==ראו גם==
* שברולט
* שברולט S-10 בלייזר
* שברולט בלייזר (2018)

== קישורים חיצוניים==

* 
* 

==הערות שוליים==

קטגוריה:רכבי שטח ופנאי גדולים

קטגוריה:דגמי מכוניות שהושקו ב-1969
קטגוריה:כלי רכב אמריקאיים
קטגוריה:כלי רכב המורכבים בברזיל
קטגוריה:כלי רכב המיוצרים בארגנטינה
K5 בלייזר
קטגוריה:כלי רכב צבאיים
Ẽfini MS-8

Ẽfini MS-8 (נכתב גם: ɛ̃fini MS-8) היא מכונית סלון מתוצרת חטיבת רכבי היוקרה ɛ̃fini , חברת בת של יצרנית הרכב היפנית מאזדה אשר יוצרה בין השנים 1992–1997 ביפן.

=="Ẽfini MS-8"==
* מבטאים "Ẽfini" כמו המילה הצרפתית infini, השם כתוב עם טילדה מעל האות היוונית ɛ̃, גם עם אות יוונית קטנה ɛ̃fini (כמו ב- ɛ̃).
* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* דגם "Ẽfini MS-8" צולם לסרט "Monday" שיצא לאקרנים בשנת 2000.

== גלריה ==
<gallery mode="packed" heights="100">
קובץ:Ẽfini MS-8 003.JPG | דגם "Ẽfini MS-8"
קובץ:Ẽfini MS-8 001.JPG | דגם "Ẽfini MS-8"
קובץ:Ẽfini MS-8 002.JPG | דגם "Ẽfini MS-8"
קובץ:Mazda enfinims-8 mbep 20grand-air 1 f.jpg | דגם "Ẽfini MS-8"
קובץ:1992 Ẽfini MS-8 2.5 V6 doors.JPG | דגם "Ẽfini MS-8", שנת 1992
קובץ:1992 Ẽfini MS-8 2.5 V6 int.JPG | דגם "Ẽfini MS-8", שנת 1992 - מבט לתא הנהג
</gallery>

==ראו גם==
* מאזדה

==קישורים חיצוניים==

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1992
קטגוריה:כלי רכב יפניים
אלגוסק

אלגוסק (באנגלית: AlgoSec) היא חברת תוכנה לניהול מדיניות אבטחת רשת, המכונה גם ניהול מדיניות חומת אש (firewall), באחסון ענן, ברשתות תקשורת מקומיות, במרכזי נתונים, ובפלטפורמות היברידיות.

מוצרי אלגוסק מאבטחים קישוריות של יישומים באמצעות אוטומציה, ניהול ואכיפת מדיניות האבטחה בין חומות אש, נתבים, רשתות וירטואליות פרטיות,SDN ומערכות אבטחת המידע המשויכות אליהם. ארגונים משתמשים במוצרי אלגוסק לניהול תצורת מערכות האבטחה שלהם, לזיהוי נקודות תורפה, בחינת ואימות המערכות כנגד מדיניות האבטחה שלהן, הפחתת עלויות הניהול, ולווידוא עמידה בתקנות כגון PCI-DSS ו-Sarbanes-Oxley.
== היסטוריה ==
טכנולוגיית הליבה של אלגוסק פותחה בשנת 2001 על ידי אבישי וול וצוות החוקרים שלו במעבדות בל בארצות הברית, בה עבד כפוסט-דוקטורטנט. לאחר שחזר לישראל וול שיתף פעולה עם יובל בר-און כדי להקים את אלגוסק בשנת 2004. בר-און עבד קודם בחברת קומברס ולאחר מכן ברד תקשורת מחשבים, והיה ממייסדי חברת "אקטליס נטוורקס" ב-1999. 

בעת הקמתה מיקמה אלגוסק את המטה שלה ברסטון, וירג'יניה. בשנת 2010 העבירה את המטה ומשרד המכירות שלה בצפון אמריקה לרוזוו, ג'ורג'יה (אזור אטלנטה). בשנת 2012 אלגוסק העבירה את המטה שלה לרידגפילג פארק, ניו ג'רזי. בנוסף למשרד בניו ג'רזי, יש לאלגוסק משרדי מכירות בלונדון ובסינגפור, ומרכז מחקר ופיתוח בפתח תקווה, ישראל.

בשנת 2010 הכריז מנכ"ל החברה יובל בר-און על יעד העסקה שוויוני בחברה של 50% גברים ו-50% נשים. באותה עת מצבת הנשים בחברה כבר הייתה כ-40%.

בינואר 2018, גייסה אלגוסק 36 מיליון דולר מ"קלארידג' ישראל", קרן ההשקעות של משפחת ברונפמן, כדי לתמוך בהתרחבותה הגלובלית שלה. זו הייתה ההשקעה החיצונית הראשונה בחברה, שעד אז כל המימון לפעילותה הסתמך על ההון העצמי של המייסדים והכנסות מלקוחות.

בפברואר 2020, אלגוסק חתמה הסכם אסטרטגי עם חברת סיסקו.

בדצמבר 2022, רכשה אלגוסק את החברה אמריקאית Prevasio, העוסקת בפיתוח פלטפורמה להגנה על יישומים במערכת הענן.
== מוצרים ==
אלגוסק מספקת את מוצריה הן כמודולים עצמאיים והן באמצעות חבילה משולבת, AlgoSec Security Management Suite, הכוללת:
* AlgoSec Firewall Analyzer: אוטומציה של ביקורת וניתוח של חומות אש, נתבים, VPN ומכשירי אבטחה אחרים.
* AlgoSec FireFlow: אוטומציה של זרימת עבודה של ניהול שינויים באבטחה.
* AlgoSec Cloud: אוטומציה של מדיניות אבטחה ושינוי ניהול בסביבה ההיברידית והמולטי-ענן.

לקוחות אלגוסק כוללים ארגונים בתחום הקמעונאות, בריאות, פיננסיים, טלקום, חינוך, ממשלה, אנרגיה ושירותים, תחבורה, ייצור, ספקי שירותים מנוהלים, מבקרים ויועצים ברחבי העולם.
== שותפויות ==
ספקי אבטחת רשת אחרים מספקים ניהול פעולות, ביקורת ושינוי אוטומציה של מוצרי אלגוסק. שותפי הטכנולוגיה של אלגוסק כוללים את צ'ק פוינט, סיסקו, F5, פורטינט, ג'וניפר נטוורקס, פאלו אלטו נטוורקס, Amazon Web Services, מיקרוסופט, VMWare, IBM QRadar, Splunk, CA, HP וServiceNow.

== קישורים חיצוניים ==
* 

* 
==הערות שוליים==

קטגוריה:חברות תוכנה ישראליות
קטגוריה:חברות תוכנה אמריקאיות
קטגוריה:חברות אבטחת מחשבים אמריקאיות
קטגוריה:ישראל: חברות שהוקמו ב-2004
פרוטון ג'וארה

"פרוטון ג'וארה"
פרוטון ג'וארה (במלאית: Proton Juara) הוא מיניוואן קטן, מתוצרת יצרנית הרכב המלזית PROTON Holdings אשר יוצר בין השנים 2001 – 2004 במלזיה.

=="פרוטון ג'וארה"==

* 5 דלתות (דלתות אחוריות: דלתות הזזה).
* 4-5 נוסעים.
* מנוע קדמי - 1.1 ליטר.
* סוג הנעה: הנעה אחורית.
* מנוע קירור מים.
* דגם "פרוטון ג'וארה" יוצר ב-4 צבעים: צהוב, כסף, אירידיום, שחור.
* הגה כוח.
* צמיגים: 165/65 R 14.
* תאוצה בין 0-100 קמ"ש היא 18.1 שניות.

==ראו גם==
* מיניוואן
* פרוטון ארנה
* פרוטון פוטרה
* פרוטון אינספירה
* פרוטון סאוי

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2001
קטגוריה:כלי רכב המורכבים במלזיה
ארתור וולש

ארתור וולש (באנגלית: Arthur Walsh; 26 בפברואר 1896 – 13 בדצמבר 1947) היה פוליטיקאי אמריקאי, יוצא מלחמת העולם הראשונה, שכיהן לקצרה כחבר הסנאט של ארצות הברית מטעם מדינת ניו ג'רזי.

== ביוגרפיה ==
וולש נולד בניוארק שבניו ג'רזי, והתחנך בבתי ספר ציבוריים, בהמשך על ידי מורה פרטי ולבסוף בבית הספר ללימודי מסחר באוניברסיטת ניו יורק. הוא החל את הקריירה המקצועית ככנר עבור תומאס אלווה אדיסון ב-1915 ובהמשך מילא שורה של תפקידי מפתח בארגוניו של אדיסון. משנת 1917 עד 1919 היה סָמַל (sergeant) בחיל הנחתים של ארצות הברית ולחם במלחמת העולם הראשונה. לאחר מכן היה לוטננט בצי ארצות הברית בשנים 1929–1932, במשמר הלאומי של מדינת ניו ג'רזי היה בדרגת קולונל בשנים 1941–1943.

ב-1932 היה לחבר בוועדה לחקירות פיצויים לפועלים בניו ג'רזי עד לשנת 1933. שימש כמנהל סוכנות השיכון הפדרלית בניו ג'רזי בשנים 1934–1935, ואחר כך כסגן ועוזר מנהל המשרד הראשי של הסוכנות בוושינגטון די. סי., בין השנים 1935–1938. בבחירות לנשיאות ארצות הברית 1940 היה חבר בחבר האלקטורים ובשנת 1943 היה חבר בלשכת הסחר הרוסית-אמריקאית.

ב-1943 התמנה לנציב רשות הנמלים של ניו יורק וניו ג'רזי אך ב-26 בנובמבר אותה השנה מונה לסנאט של ארצות הברית מטעם המפלגה הדמוקרטית לאייש את מושבה של ניו ג'רזי שנותר ריק עם מותו של ויליאם ברבור. הוא כיהן בתפקיד עד דצמבר 1944, אז נבחר יורשו החוקי של ברבור. וולש בחר שלא להתמודד אל הסנאט בבחירות 1944.

וולש כיהן כיושב ראש הוועדה לענייני הצי בקונגרס ה-78 של ארצות הברית. לאחר שעזב את הזירה הפוליטית חידש את נתיבו המקצועי בעסקים והלך לעולמו בעיר ניו יורק ב-1947. הוא נטמן בבית העלמין "שער שמיים" שבמזרח האנובר, ניו ג'רזי.

== קישורים חיצוניים ==
* 
* 

קטגוריה:בוגרי אוניברסיטת ניו יורק
קטגוריה:חוגרים אמריקאים במלחמת העולם הראשונה
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1896
קטגוריה:אמריקאים שנפטרו ב-1947
סאלווה עיד נאסר

סאלווה עיד נאסר (בערבית: سلوى عيد ناصر; נולדה ב-23 במאי 1998) היא אתלטית מבחריין, סגנית אלופה אולימפית (פרז 2024), אלופת העולם (דוחה 2019) ושיאנית אסיה בריצת 400 מטר.

==ביוגרפיה==
עיד נאסר נולדה בשם אבדלצ'וקוו אגבפונוו במדינת אנמברה שבניגריה, בת לאם מקומית ואב שנולד בבחריין. אמה הייתה אצנית בעצמה. ב-2014 עברה לבחריין בה קיבלה אזרחות והחלה להתחרות תחת דגלה.

ב-2015 זכתה במדליית זהב בריצת 400 מטר באליפות העולם לנוער שהתקיימה בקולומביה בתוצאה של 51.50 שניות.

באליפות העולם באתלטיקה 2017 זכתה במדליית כסף בריצת 400 מטר בתוצאה של 50.06 שניות. היא הייתה המדליסטית הצעירה ביותר במקצוע זה בתולדות האליפות. ב-2018 זכתה בשלוש מדליות זהב (ריצת 400 מטר, שליחות 4x100 מטר, שליחים מעורב 4x400) ובמדליית כסף (שליחות 4x400). במשחקי אסיה שנערכו בג'קרטה. בתחרות ליגת היהלום ב-2018 זכתה בחמש תחרויות ריצת 400 מטר ובגמר בבריסל. בתחרות ליגת היהלום במונקו סיימה שנייה בשיא אסיה של 49.08 שניות לאחר המנצחת שוני מילר-אואיבו (48.97 שניות). באליפות אסיה באתלטיקה ב-2019 זכתה בארבע מדליות זהב (ריצת 200 מטר, ריצת 400 מטר, ריצת שליחות 4x400 מטר ושליחים מעורב 4x400 מטר) ובמדליית ארד (שליחות 4x100 מטר). בליגת היהלום 2019 ניצחה בתחרויות בשאנגחאי, רומא, רבאט, לוזאן ובגמר בציריך.

באליפות העולם באתלטיקה 2019 זכתה במדליית זהב בריצת 400 מטר בשיא אסיה של 48.14 שניות, תוצאה המדרגת אותה שלישית בכל הזמנים.

ביוני 2020 הודיעה התאחדות האתלטיקה הבינלאומית על השהייתה של נאסר עד פברואר 2023 לאחר שהחמיצה מספר בדיקות סמים תקופתיות.

באולימפיאדת פריז זכתה במדליית כסף בתוצאה של 48.53 שניות לאחר מריליידי פאולינו (48.17 שניות).
==שיאים אישיים==
===אצטדיון===
*ריצת 200 מטר: 22.51 שניות, יוני 2019, שיא בחריין
*ריצת 400 מטר: 48.14 שניות, ספטמבר 2019, שיא אסיה

==קישורים חיצוניים==

==הערות שוליים==

קטגוריה:אתלטיות בחרייניות
קטגוריה:אלופות עולם באתלטיקה
קטגוריה:זוכות פרס 100 נשים (BBC)
קטגוריה:ספורטאיות שהורשעו באימרוץ
קטגוריה:ילידות 1998
קטגוריה:זוכות מדליית כסף אולימפית: אתלטיקה
קטגוריה:אתלטיות באולימפיאדת פריז (2024)
סמולביצ'י (מחוז משנה)

מחוז משנה סמולביצ&#39;י (בבלארוסית: Смалявіцкі раён; ברוסית: Смолевичский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סמולביצ&#39;י.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סמולביצ&#39;י 42,917 בני אדם. ההרכב האתני של האוכלוסייה במחוז היה: 90.72% בלארוסים, 6.58% רוסים, 1.05 אוקראינים ו-1.65% אחרים. שפות הדיבור הנפוצות: בלארוסית (73.24%) ורוסית (23.78%).

==קישורים חיצוניים==

* 

קטגוריה:מחוז מינסק: מחוזות משנה
Ubuntu MATE

Ubuntu MATE היא הפצת לינוקס המהווה נגזרת רשמית של אובונטו ומשתמשת בסביבת שולחן העבודה MATE.

==היסטוריה==
פיתוח ההפצה החל כגרסה לא רשמית של אובונטו אשר התבססה על גרסה 14.10 של אובונטו. היא הפכה לרשמית על ידי קנוניקל החל מפברואר 2015, החל משחרור הביתא הראשונה של הגרסה שהתבססה על אובונטו 15.04.

תמיכה בארכיטקטורת 32 סיביות הוסרה מהפצה זו בגרסה 18.10.

==קישורים חיצוניים==

* 
* [https://distrowatch.com/table.php?distribution=ubuntumate דף ההפצה באתר] DistroWatch

==הערות שוליים==

קטגוריה:הפצות של GNU/לינוקס
סטאריה דרוהי (מחוז משנה)

מחוז משנה סטאריה דרוהי (בבלארוסית: Старадарожскі раён; ברוסית: Стародорожский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סטאריה דרוהי.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סטאריה דרוהי 21,937 בני אדם. ההרכב האתני של האוכלוסייה במחוז היה: 92.95% בלארוסים, 4.82% רוסים, 1.1 אוקראינים ו-1.13% אחרים. שפות הדיבור הנפוצות: בלארוסית (80.53%) ורוסית (17.61%).

==קישורים חיצוניים==

* 

קטגוריה:מחוז מינסק: מחוזות משנה
סטוובצי (מחוז משנה)

מחוז משנה סטוובצי (בבלארוסית: Стаўбцоўскі раён; ברוסית: Столбцовский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סטוובצי.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סטוובצי 42,007 בני אדם. ההרכב האתני של האוכלוסייה במחוז היה: 75.01% בלארוסים, 16.41 פולנים, 5.84% רוסים, 1.15 אוקראינים ו-1.5% אחרים. שפות הדיבור הנפוצות: בלארוסית (80.75%) ורוסית (18.36%).

==קישורים חיצוניים==

* 

קטגוריה:מחוז מינסק: מחוזות משנה
סרגיי פורגאל

סרגיי איוואנוביץ' פורגאל (ברוסית: Сергей Иванович Фургал; נולד ב-12 בינואר 1970, פויארקובו, מחוז המשנה מיכאילובסקי, מחוז אמור, רוסיה הסובייטית, ברית המועצות) הוא מדינאי רוסי, שכיהן כמושל מחוז חברובסק מ-28 בספטמבר 2018 ועד מעצרו ב-9 ביולי 2020. קודם לכן היה חבר בדומה הממלכתית החמישית, השישית והששית. חבר המפלגה הליברל-דמוקרטית (מאז 2007).

== ביוגרפיה ==
בשנת 2008 הוענקה לו תעודת כבוד מטעם יו"ר הדומה הממלכתית על תרומתו המשמעותית להתפתחות החקיקה והפרלמנטריזם בפדרציה הרוסית.

בדומה השישית מילא את תפקיד יו"ר הוועדה להגנת הבריאות החל מ-16 באוקטובר 2015 ועד אוקטובר 2016. בשנים 2005–2007 היה סגן יושב ראש הדומה של מחוז חברובסק באופן זמני.

הוא בעל תואר שני בכלכלה.

== מושל ==
=== בחירות ===
פורגאל השתתף בבחירות 2018 לראשות מחוז חברובסק. בסיבוב הראשון רשם פורגאל 35.81% ואילו המתחרה העיקרי שלו, המושל המכהן ויאצ'סלב שפורט, מטעם מפלגת השלטון, גרף 35.62%. שניהם עלו לסיבוב השני.

בסיבוב השני נבחר סרגיי פורגאל למושל המחוז כשהוא זוכה ל-69.57%. הוא נכנס לתפקיד רשמית ב-28 בספטמבר 2018. שנה לאחר מכן, בבחירות 2019, המפלגה הליברל-דמוקרטית זכתה גם במרבית המושבים בדומה המחוזית.

==מאסר==
ב-9 ביולי 2020 נעצר על ידי ועדת החקירות הפדרלית במסגרת חקירה שבה היה מעורב בהזמנת רצח של יריביו. הוא נכלא בכלא לפורטובו. מאסרו עורר הפגנות רחבות היקף בחברובסק, בטענות תושבים להתערבות ממשלת רוסיה בפוליטיקה המקומית. בנובמבר 2020 מאסרו הוארך עד מרץ 2021.

ב-10 בפברואר 2023 בית המשפט המחוזי של מוסקבה גזר על סרגיי פורגאל 22 שנים בכלא<ref>https://www.bbc.com/russian/news-64536145</ref>.

== משפחתו ==
בנו אנטון פורגאל (נולד ב-2 באוגוסט 1991) הוא גם חבר במפלגה הליברל-דמוקרטית (LDPR).

== קישורים חיצוניים ==

* [http://www.gosduma.net/structure/deputies/23545/ סרגיי פורגאל] באתר הדומה הממלכתית 

== הערות שוליים ==

קטגוריה:מושלי מחוז חברובסק
קטגוריה:פוליטיקאים רוסים
קטגוריה:חברי הדומה הממלכתית
קטגוריה:רוסים שנולדו ב-1970
רחפן כסוף

רַחְפָן כָּסוּף (שם מדעי: Parexocoetus brachypterus) הוא מין של דג גרם קטן ממשפחת הדאוניים הידוע ביכולתן לדאות מעל האוקיינוס. כמו שאר הדגים ממשפחתו הוא לא באמת יכול לעוף.

הרחפן מגיע לאורך של 110–130 מ"מ כשהנקבות גדולות וארוכות מעט יותר מהזכרים. בניגוד לדגים מעופפים אחרים הוא בעל זוג "כנפיים" אחד המורכב מסנפירי חזה גדולים בעוד סנפירי האגן קצרים מכדי ללכוד אוויר. עם את סנפיר הגב ארוך מאוד ובעל קצוות אדומים. זנבו דמוי המזלג עוזר לו להאיץ בעת הצורך.

הוא חי ברחבי הימים והאוקיינוסים השונים, לעיתים הרחק מאוד מהחוף. הוא חי בעיקר במימי האוקיינוס ההודי, האוקיינוס השקט והאוקיינוס האטלנטי. במערב האוקיינוס האטלנטי הוא מצוי בין פלורידה לברזיל, במפרץ מקסיקו ובים הקריבי. הדג מצוי בעיקר סביב האזור הטרופי.

דג זה ניזון בעיקר מזואופלנקטון אך גם מקשקשי דגים אחרים ומאצות סרגסום. הדג עצמו מכלכל טורפים רבים כמו מיני דיונונים, מדוזות, דגים טורפים כמו טונה ורעמתן כחלחל וכן עופות ימיים. הוא גם נידוג למאכל אנושי. הדג מגיב למתקפות עליו באמצעות קפיצות מהירות עם זנבו ותפיסת תאוצה היכולה לשאת אותו לטווח של כמה קילומטרים מעל טורפיו (למעט עופות הים). בנוסף לטורפים הוא משמש כפונדקאי לטפילים כמו השווה הרגלאים Glossobius parexocoetii.

בעת ההשרצה הדגים מתקהלים יחדיו בקבוצות של עד כמיליון פרטים. בניגוד לדגים מעופפים אחרים הוא לא מחפש דברים צפים להדביק עליהם ביצים והללו יכולות לצוף לבדם.

==קישורים חיצוניים==

קטגוריה:בעלי חיים שתוארו ב-1846
קטגוריה:טקסונים שתוארו בידי ג'ון ריצ'רדסון
קטגוריה:דאוניים
קטגוריה:דגי האוקיינוס ההודי
יחסי אוזבקיסטן–יפן

יחסי אוזבקיסטן–יפן הם היחסים הבילטרליים שבין רפובליקת אוזבקיסטן לבין יפן. שתי המדינות מקיימות יחסים דיפלומטיים מאז שנת 1992.

== היסטוריה ==
שתי המדינות ייסדו יחסים דיפלומטיים ב-26 בינואר 1992. שנה לאחר מכן, בינואר 1993 פתחה יפן שגרירות בטשקנט, ובפברואר 1996 פתחה אוזבקיסטן שגרירות בטוקיו.

ביוני 2018 הביע שגריר אוזבקיסטן ביפן, גאייט פזילוב את רצונו להעמיק את היחסים בין שתי המדינות. עוד אמר כי מדינתו מעוניינת בהשקעות ישירות מיפן.

== סחר ==
בשנת 2018, ייצאה יפן לאוזבקיסטן סחורות בשווי 58.09 מיליארד ין יפני, ואילו אוזבקיסטן ייצאה סחורות בשווי כולל של 589 מיליון.

== קישורים חיצוניים ==

* [https://www.mofa.go.jp/region/europe/uzbekistan/data.html, Japan-Uzbekistan Relations (Basic Data], משרד החוץ של יפן
* [https://www.japantimes.co.jp/news/2018/06/27/national/uzbek-envoy-eager-deepen-relationship-japan/#.XXaHCihvaUk, Uzbek envoy eager to deepen relationship with Japan], The Japan Times, 27 ביוני 2018
בראיין (אי)

האי בראיין או האי בריאן (באנגלית: Brian Island) הוא האי המערבי ביותר בארכיפלג איי דבנהאם, שלמול החוף המערבי של ארץ גרהאם בחצי האי האנטארקטי שבאנטארקטיקה. 

== היסטוריה ==
=== גילוי האי ===
האי התגלה ומופה לראשונה בשנת 1936 על ידי המשלחת הבריטית אל ארץ גרהאם שחקרה את אנטארקטיקה בין השנים 1937 – 1934 בפיקודו של ג'ון ריימיל.

=== מקור השם ===
ריימיל קרא לאי על שמו של בראיין, בנו השני של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1923 האי בראיין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1843&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי בראיין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

 

קטגוריה:ארץ גרהאם: איים
קטגוריה:חוף פאלייר
אוזדה (מחוז משנה)

מחוז משנה אוזדה (בבלארוסית: Уздзенскі раён; ברוסית: Узденский район) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר אוזדה.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה אוזדה 23,657 בני אדם. האוכלוסייה שמרה על גודלה (ירידה קלה) ובשנת 2018 נמנו במחוז המשנה 23,481 בני אדם. ההרכב האתני של האוכלוסייה במחוז היה ב-2009: 93.24% בלארוסים, 4.34% רוסים, ו-2.4% אחרים. שפות הדיבור הנפוצות: בלארוסית (88.12%) ורוסית (10.64%).

==קישורים חיצוניים==

* 

קטגוריה:מחוז מינסק: מחוזות משנה
רוברט היינריך וגנר

רוברט היינריך וגנר (נולד כרוברט היינריך בקפיש, 13 באוקטובר 1895 – 14 באוגוסט 1946) היה גאולייטר של באדן ושל אלזס בתקופת השלטון הנאצי.

==ביוגרפיה==
רוברט וגנר נולד בלינדבך (כיום אברבך) באימפריה הגרמנית. ילד שני מבין חמישה ילדים לזוג פטר בקפיש וקתרין וגנר, משפחת חקלאים.

עם פרוץ מלחמת העולם הראשונה, וגנר נטש את לימודיו (אותם מעולם לא סיים) והתנדב לשירות צבאי. הוא השתתף בקרבות עזים בשנים 1914 עד 1918: הקרב בפלנדריה, קרב ורדן, הקרב על הסום, קרב שמפאן השני ועוד.

באוגוסט 1919 הושבע כקצין בחטיבת חיל הרגלים ה-14 בקונסטנץ. מאז שנת 1921 שינה את שם משפחתו וקבע אותו לפי שם משפחת אימו, שכן פירוש המילה בקפיש (שם המשפחה מצד האב) בגרמנית הוא "נערה מתבגרת" והוא רצה להימנע מהקנטות מצד מפקדיו ופקודיו.

בספטמבר 1923 החל את אימוניו בבית הספר הצבאי למקצועות חיל הרגלים במינכן, אחד ממסלולי ההכשרה הבסיסיים ביותר לקצין. בהיות במינכן פגש את היטלר ואת אריך לודנדורף והוקסם מהם. פגישתו עם בכירי המפלגה הנאצית התאפשרה בעקבות קשריו עם היינץ פרנט, בנו החורג של לונדורף. וגנר השתתף בניסיון הפוטש במרתף הבירה ב-9 בנובמבר 1923. ב-26 בפברואר 1924 הועמד לדין יחד עם היטלר בגין חלקו בפוטש. וגנר הורשע ונידון ל-18 חודשי מאסר, מהם ריצה בפועל רק 11 שבועות.

בעת השלטון הנאצי, וגנר שירת כגאולייטר (מושל) של באדן. ב-22 באוקטובר 1940 הוא דיווח לברלין: "Baden ist als erster Gau judenfrei" (באדן הוא המחוז הראשון שנקי מיהודים).

לאחר מכן נהיה לגאולייטר של אלזס בצרפת וכונה "הקצב מאלזס" (Schlächter vom Elsaß). לוגנר ניתנה יד חופשית מהנאצים לשלוט באלזס כראות עיניו. הוא נכח במשפטי ראווה רבים שהובילו להוצאות להורג. עודד וסייע בשליחת יהודי צרפת למחנה המעצר גירס, מתוך 4,464 אסירים יהודים שגורשו למחנה רק כ-800 שרדו לאחר השואה.

עם תום מלחמת העולם השנייה נלכד על ידי צרפת, הועמד לדין, הורשע ונידון למוות בפני בית דין צבאי בשטרסבורג בשנת 1946. ההוצאה להורג בוצעה על ידי כיתת יורים ב-14 באוגוסט 1946.

==קישורים חיצוניים==

קטגוריה:אנשי צבא גרמנים במלחמת העולם הראשונה
קטגוריה:פושעי מלחמה נאצים שהוצאו להורג
קטגוריה:נאצים שהשתתפו בפוטש במרתף הבירה
קטגוריה:גרמנים שנולדו ב-1895
קטגוריה:גרמנים שנפטרו ב-1946
קטגוריה:גאולייטרים
וולוז'ין (מחוז משנה)

מחוז משנה וולוז&#39;ין (בבלארוסית: Валожынскі раён; ברוסית: Воло́жинский райо́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר וולוז&#39;ין.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה וולוז&#39;ין 37,543 בני אדם. האוכלוסייה הצטמצמה ובשנת 2018 נמנו במחוז המשנה 33,179 בני אדם. ההרכב האתני של האוכלוסייה במחוז היה ב-2009: 88.14% בלארוסים, 7.41% פולנים, 3.19% רוסים, ו-1.26% אחרים. שפות הדיבור הנפוצות: בלארוסית (90.66%) ורוסית (8.1%).

==קישורים חיצוניים==

* 

קטגוריה:מחוז מינסק: מחוזות משנה
וילייקה (מחוז משנה)

מחוז משנה וילייקה (בבלארוסית: Вілейскі раён; ברוסית: Виле́йский райо́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר וילייקה.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה וילייקה 52,053 בני אדם. האוכלוסייה הצטמצמה ובשנת 2018 נמנו במחוז המשנה 47,349 בני אדם. ההרכב האתני של האוכלוסייה במחוז היה ב-2009: 93.89% בלארוסים, 4.48% רוסים, ו-1.63% אחרים. שפות הדיבור הנפוצות: בלארוסית (84.23%) ורוסית (14.98%).

==קישורים חיצוניים==

* 

קטגוריה:מחוז מינסק: מחוזות משנה
אסיפוביצ'י (מחוז משנה)

מחוז משנה אסיפוביצ'י (בבלארוסית: Асіповіцкі раён; ברוסית: Осиповичский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר אסיפוביצ'י.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה אסיפוביצ'י 52,447 בני אדם. האוכלוסייה הצטמצמה ובשנת 2018 נמנו במחוז המשנה 47,347 בני אדם. ההרכב האתני של האוכלוסייה במחוז היה ב-2009: 87.07% בלארוסים, 9.58% רוסים, 2.12% אוקראינים ו-1.23% אחרים. שפות הדיבור הנפוצות: בלארוסית (51.95%) ורוסית (46.04%).

==קישורים חיצוניים==

* 

קטגוריה:מחוז מוהילב: מחוזות משנה
פתן אלמוגי כחול מלאי

פתן אלמוגים במבט לאחור
פתן אלמוגי כחול מלאי (שם מדעי: Calliophis bivirgatus) הוא מין של נחש ארסי ממשפחת הפתניים. מין זה חי לאורך דרום-מזרח אסיה בבורמה, סינגפור, תאילנד, מלזיה, ברוניי ובאינדונזיה.

== מאפיינים ==
זהו פתן בעל צבעי אזהרה עם ראש כתום, זנב כתום המזכיר בצבעו את הראש וגוף בעל קשקשים שחורים עם צידיים עם רצועות כחולות בהירות ומעט אדומות בקצה. אורך הנחש יכול להגיע ל-1.8 מטרים. הנחש בעל ראש קצר, עיניים שחורות ולשון ורודה מפוצלת לשניים.

נחש זה חולק את המראה הבולט שלו עם נחש ארסי נוסף החי באזור - קרייט אדום-ראש (Bungarus flaviceps). בנוסף הוא מושא לחקיינות בידי הזעמן Calamaria schlegeli, שאיננו ארסי וגם קטן בהרבה מהפתן.

הנחש מצוי בטבע ביערות גשם בגובה 100-1,000 מטרים, בקרבת פסולת העלים והצמחייה הקרקעית. טרפו העיקרי הוא נחשים אחרים שהוא הורג עם ארסו.

אם טורף מתקרב אליו הנחש יתחפר או יסתתר מתחת לעלים וישאיר את קצה זנבו זקור. הזנב מסיח את הטורף מהראש ואם הטורף יתפוס אותו, הראש האמיתי יכיש.

ארס הנחש מופק מבלוטות מיוחדות ארוכות ביותר מאחורי עיני הנחש. הם יכולים לגרום למוות במהירות ולפגיעה ברקמות ובשרירים. מרבית הפתניים מפיקים ארס נוירוטוקסין, אך לנחש זה הארס הוא פוספודיאסטראז מסוג ציטוטוקסין שבעיקרו גורם לחסימה ונעילת שרירים, מה שגורם לכשל נשימתי ולהרס פעולות הלב. אין נוגדן לארס חזק זה. עם זאת מספר ההרוגים נמוך מאוד עקב נדירות המפגשים איתו.

==תת-מינים==
* C. b. bivirgatus - מצוי באינדונזיה
* C. b. flaviceps – מצוי באינדונזיה, מלזיה, תאילנד, סינגפור ובורמה
* C. b. tetrataenia - מצוי בבורנאו

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי פרידריך בויה
קטגוריה:פתניים
קטגוריה:מלזיה: זוחלים
קטגוריה:אינדונזיה: זוחלים
השד (אופרה)

אופרת השֵׁד (ברוסית: Демон) היא אופרה בשלש מערכות (שש תמונות) מאת המלחין הרוסי אנטון רובינשטיין משנת 1871. הלברית נכתב על ידי פבל ויסקובטוב, המבוסס על שיר בעל שם זהה של מיכאיל לרמונטוב.

==רקע==
השיר השד של לרמונטוב היה אסור בהפצה עד שנת 1860, מפני תוכנו שנחשב כפוגעני נגד הדת. השיר הפופולרי היווה מקור מהימן ללברית, כשרובינשטיין עצמו השתתף בתהליך העריכה יחד ויסקובטוב.

האופרה בוצעה לראשונה בתיאטרון מריאינסקי שבסנט פטרסבורג, ב-25 בדצמבר 1875 (13 בינואר 1876, לפי הלוח היוליאני), בניצוחו של אדוארדו נפרבניק.

== ביקורת ==
רובינשטיין הזמין קבוצת אמנים, המכונה "החמישה" וכן את מבקר האמנות ולדימיר סטאסוב, בספטמבר 1871 לביתו לצורך קבלת חוות דעתם. האופרה לא התקבלה בצורה חיובית על ידי קבוצה זו. אולם מוטיבים מתוך האופרה חדרו לתוך יצירות פופולריות אחרות, כגון יבגני אונייגין של צ'ייקובסקי.

== קישורים חיצוניים ==

* The Demon באתר פרויקט ספריית התווים הבינלאומי

קטגוריה:אופרות ברוסית
הלס קיצ'ן

שכונת הלס קיצ'ן (Hell's Kitchen, לעיתים מוכרת גם כקלינטון) שוכנת בצד המערבי של מידטאון מנהטן, ניו יורק. מקובל לתחום את גבולותיה ברחוב ה-34 מדרום, רחוב ה-59 מצפון, השדרה השמינית ממזרח ונהר ההדסון ממערב.

במאה ה-19 השכונה הייתה מעוז של אירים אמריקאים מהמעמד הנמוך, אך במהלך המחצית השנייה של המאה ה-20 אופי השכונה השתנה, והשכונה מהווה מוקד משיכה לשחקנים מתיאטראות ברודוויי ואולפן השחקנים השוכנים בקרבת מקום, כמו גם לסוחרי ניירות ערך מבורסת וול סטריט.

על פי מפקד האוכלוסין של ארצות הברית לשנת 2010, בשכונה התגוררו 45,884 תושבים, גידול של 13 אחוזים לעומת המפקד הקודם, בשנת 2000.

== מקור השם ==
מקור השם אינו ברור. הוא מופיע לראשונה בדפוס ב-22 בספטמבר 1881 בניו יורק טיימס בכתבה המתארת מקרה רצח בשכונה. על פי האגדה מקור השם היא מתלונתו של שוטר צעיר לשותפו הוותיק "זהו הגיהנום", על כך השיב השוטר הוותיק "הגיהנום נעים לעומת זה, זהו מטבח הגיהנום (hell’s kitchen)".

ייתכן כי מקור השם הוא בשמה של מסעדה ששכנה באזור, או שהשם הושאל משכונה בעלת אופי דומה בלונדון.

לעיתים מכונה השכונה בשם קלינטון, בעיקר כאמצעי למיתוג מחדש של השכונה, תוך ניסיון להתרחק מהעבר הלא חיובי של האזור. מקור שם זה הוא על שם פארק בשכונה הנושא את שמו של מושל ניו יורק דוויט קלינטון.

== אתרים ידועים בשכונה ==
טרמינל האוטובוסים של רשות הנמלים, תחנת האוטובוסים המרכזית של מנהטן, ממוקם בשכונה, כמו גם מגדל הרסט.

בשכונה ריכוז גבוה של אולפני טלוויזיה ואולפני הקלטות ובשכונה צולמו תוכניות טלוויזיה רבות.

ברציף 86 על נהר ההדסון נמצא מוזיאון הים האוויר והחלל אינטרפיד.

כיכר הטיימס שוכנת ממזרח לשכונה.

== בתרבות פופולרית ==
השכונה מופיעה בתרבות הפופולרית לרוב. כך למשל דרדוויל, ג'סיקה ג'ונס ודמויות אחרות ביקום מארוול פועלות בשכונה. גם ניק פיורי גדל בשכונה זו.

האלבום 57th & 9th של סטינג הוקלט בשכונה ונקרא על שם צומת בשכונה, אותה חצה סטינג בדרכו לאולפן ההקלטות מדי יום.

== קישורים חיצוניים ==

== הערות שוליים ==

קטגוריה:מנהטן: שכונות
קטגוריה:גיי וילג'
אפרים לניאדו

הרב אפרים לניאדו (נפטר בכ"ח בשבט ה'תקס"ה, 1805) היה רבה הראשי של חלב, האחרון לשושלת רבני משפחת לניאדו שכיהנו כרבני הקהילה למעלה מ-200 שנה.

==ביוגרפיה==
אביו היה ראש רבני חלב, הרב רפאל שלמה לניאדו, בעל "בית דינו של שלמה". שנת לידתו אינה ידועה לנו וכן אין בידינו מידע על שנות נעוריו, מלבד העובדה שכבר אז היה בעל ידיעות בתורה וחיבר חידושים רבים. נשא לאשה את קרובת משפחתו, בתו של רבי אליהו שלום. בשנת ה'תקמ"ז (1787)
העביר אליו אביו את התפקיד, בשל גילו המופלג שהקשה עליו במילויו. מינוי זה עורר מחלוקת בין רבני חלב, ובראש החולקים על רבנותו ניצב הרב אליהו דוויך הכהן. בין השאר, ערערו על סמכותו לדון דיני ממונות יחידי (דבר אשר היה נהוג בחלב שנים רבות). הוא החתים את בני הקהילה על מסמך המורה כי הם מקבלים אותו עליהם כדיין יחידי, אך גם מסמך זה לא שיכך את ההתנגדות. אביו כתב תשובה להגנתו.

נפטר בכ"ח בשבט ה'תקס"ה (1805). ככל הנראה לא הותיר אחריו צאצאים, ובכך תמה שושלת הרבנים לבית לניאדו.

==כתביו==
השאיר אחריו כמות רבה של כתבי יד, אך במהלך חייו ובמאה השנים שלאחר פטירתו לא יצא לאור אף אחד מהם. מכתביו שיצאו לאור:
* דגל מחנה אפרים - חלק מתשובותיו. יצא לאור על ידי הרב שלום הדאיה בירושלים בשנת ה'תרס"ב.
* אחדות מתשובותיו פורסמו בחלק השלישי של הספר רועי ישראל (ה'תרס"ד), לאחר תשובות רבי יהודה קצין ורבי רפאל שלמה לניאדו.
* הבן יקיר- דרשות.
*שטרות - נדפסו ב[https://beta.hebrewbooks.org/reader/reader.aspx?sfid=7368#p=209&fitMode=fitwidth&hlts=&ocr= ספר ריח ליצחק (דף צה ע"ב).]

==לקריאה נוספת==
* 
* ירון הראל, [http://jcpa.org/wp-content/uploads/2012/11/Rav-Ephraim.pdf שורשי המחלוקת בחלב על ירושת הרב אפרים לניאדו את הרבנות בחיי אביו], בתוך: Jewish Political studies גיליון 12 (2000), עמ' 13–30.

==קישורים חיצוניים==
* 

==הערות שוליים==

קטגוריה:רבני ארם צובא
קטגוריה:מחברי ספרי שו"ת
קטגוריה:מחברי ספרי דרוש
אפרים
קטגוריה:רבנים ספרדיים
קטגוריה:נפטרים ב-1805
ג'יפ וגוניר

ג'יפ וגוניר (באנגלית: Jeep Wagoneer (SJ)) הוא רכב שטח המוגדר SUV, מתוצרת 3 יצרניות רכב אמריקאיות, אשר יוצר בין השנים 1962–1991.

דגם ג'יפ צ'ירוקי SJ התבסס על "ג'יפ וגוניר".

==יצרנים==
בין השנים 1962–1970 יוצר דגם "ג'יפ וגוניר" על ידי Kaiser Jeep בארצות הברית.

בין השנים 1971–1987 יוצר דגם "ג'יפ וגוניר" על ידי אמריקן מוטורס בארצות הברית.

בין השנים 1988–1991 יוצר דגם "ג'יפ וגוניר" על ידי קרייזלר בארצות הברית.

במצרים יוצר הדגם על ידי יצרנית הרכב המצרי Arab American Vehicles .

באיראן יוצר הדגם על ידי יצרנית הרכב האיראני "Pars Khodro" .

בארגנטינה יוצר הדגם על ידי Industrias Kaiser Argentina , חברת ארגנטינאית בשיתוף (Joint venture) יצרנית הרכב האמריקאית "Kaiser Motors" .

=="ג'יפ וגוניר"==

* 4-5 נוסעים.
* 5 דלתות.
* מנוע קדמי.
* מנוע בנזין.
* מנוע קירור מים.

===סוגי הנעות===

* הנעה אחורית 4x2.
* הנעה כפולה 4x4.

=="וגוניר" בצה"ל==
ה"וגוניר" שימש בצה"ל במהלך שנות ה-70 וה-80 של המאה ה-20 כרכב לקצינים בכירים בתפקיד של מפקדי אוגדות.

הדגם מיועד לנסיעה בתנאי שטח קשים ומוגדר כרכב לצרכים מבצעיים.

== תמונות ==
<gallery mode="packed" heights="100">
קובץ:1972 Jeep Wagoneer (8971982478).jpg | "ג'יפ וגוניר", שנת 1972
קובץ: 1978 Jeep Wagoneer (9917505014).jpg| "ג'יפ וגוניר", שנת 1978
קובץ:1973 JEEP WAGONEER, licence 14-YB-85, pic2.JPG | "ג'יפ וגוניר", שנת 1973
קובץ:1967 Kaiser Jeep Wagoneer photo-2.JPG | "ג'יפ וגוניר", שנת 1967
קובץ: Brummen 2008 img 0032 (35814204856).jpg| "ג'יפ וגוניר"
קובץ:Superwagint.jpg | "ג'יפ וגוניר" - מבט לתא הנהג ולוח מחוונים
קובץ:1979 Jeep Wagoneer white NCin.jpg | "ג'יפ וגוניר", שנת 1979 - מבט לתא הנהג ולוח מחוונים
קובץ: Jeep Wagoneer rear.jpg| "ג'יפ וגוניר"
קובץ: 1969 Jeep Wagoneer photo-3.JPG| "ג'יפ וגוניר", שנת 1969
קובץ:Brummen 2008 img 0122 (35014660214).jpg | "ג'יפ וגוניר"
קובץ:Jeep Wagoneer (9030101447).jpg | "ג'יפ וגוניר"
קובץ:Jeep (SJ) Grand Wagoneer Limited - green in Florida.jpg | "ג'יפ וגוניר"
</gallery>

==ראו גם==
* ויליס ג'יפ סטיישן
* ג'יפ גלדיאטור
* ג'יפ צ'ירוקי SJ

== קישורים חיצוניים==

* 
* 

==הערות שוליים==

קטגוריה:רכבי שטח ופנאי גדולים
קטגוריה:דגמי מכוניות שהושקו ב-1962
קטגוריה:כלי רכב אמריקאיים
קטגוריה:כלי רכב המורכבים בארגנטינה
קטגוריה:כלי רכב המיוצרים במצרים
קטגוריה:כלי רכב המורכבים באיראן
קטגוריה:כלי רכב צבאיים
תעלת קרל היינה

חפירת התעלה ב 1885
תעלת קארל היינה (בגרמנית: Karl-Heine-Kanal) היא תעלת מים מלאכותית בארוך של כ-3.3 ק"מ במערב העיר לייפציג. התעלה מחברת את נמל לינדנאו (Lindenau) עם נהר האלסטר הלבן. לאורך התעלה פרוסים 15 גשרים וניתן לשוט בה בסירות קטנות. התעלה והגשרים שמעליה הם אתר מורשת בעיר לייפציג ויעד לשימור.

== גשרים ==
הגשרים הבאים חוצים את תעלת קארל-היינה החל מהחיבור עם נהר האלסטר הלבן:

# Nonnenbrücke (גשר רחוב Nonnenstraße)
# גשר הולכי רגל P VIII (חלק מבניין ה Riverboat)
# גשר אליזבת (גשר רחוב Zeigner-Allee)
# גשר המלך יוהאן (גשר רחוב Zschocherschen)
# קשת קרל היינה (גשר להולכי רגל ואופניים)
# גשר רחוב וייסנפלסר (Weißenfelser)
# גשר המלך אלברט (גשר רחוב קארל היינה)
# גשר אורליאן (גשר הולכי הרגל ואופניים של רחוב Aurelienstraße)
# גשר גיסר (גשר רחוב Gießerstraße)
# גשר PI (הגשר של הרכבת תעשייתית לשעבר PI)
# גשר המלך אוגוסט (גשר רחוב Engertstraße)
# גשר הרכבת (קו הרכבת לייפציג-פרובסטלה)
# גשר זאלפלד (הגשר של רחוב Saalfelder)
# גשר אמ-קנל (גשר הולכי רגל ואופניים)
# גשר לואיסן (גשר רחוב Lützner)
# גשר נמל לינדנאוו

== היסטוריה ==
את רעיון בניית התעלה הגה לראשונה עורך הדין והיזם התעשייתי קרל היינה ב 1856 כחלק מפרויקט שככל חפירת של כמה תעלות עבור מעבר ספינות המחברות את נהר האלסטר הלבן עם נהר סאלה. בניית התעלה החלה ביוני 1864 בחיבור עם נהר האלסטר הלבן בשכונת פלאגוויץ. בשנים 1890–1898 נבנה החלק האחרון של התעלה, שמגיע עד קצת לפני נמל לינדנאו.

בשנות התשעים של המאה ה-20 שופצה התעלה. לאורך הגדה הצפונית שלה נבנתה טיילת להולכי רגל ואופניים אשר נחנכה ב 16 בספטמבר 1996 בנוכחותה של שרת הסביבה אנגלה מרקל. בשנת 2007 אישרה מועצת העיר להמשיך את התעלה עד הנמל כדי לאפשר את החיבור שתוכנן מזמן.

ב-18 ביולי 2012 החליטה מועצת העיר להאריך את התעלה לנמל. 18 מיליון יורו נדרשו לפרויקט. העירייה תרמה כ-3.8 מיליון יורו ממשקי הבית שלה, 7.6 מיליון יורו הושגו ממכירת קרקעות ברחוב פלאושטרסה (Plautstraße). שאר העלויות מומנו ממענקים, כולל מקרן הפיתוח העירוני של האיחוד האירופי "ג'סיקה".

ב־29 בינואר 2015 החל החיבור באורך 665 מטרים של תעלת קארל-היינה לנמל לינדנאו. ב-2 ביולי 2015 נפתח המסלול החדש לתנועת סירות.

== קישורים חיצוניים ==

* [http://www.leipzig-lexikon.de/FLUSSSEE/K_KHEINE.HTM התעלה בלקסיקון לייפציג]
* [http://www.openstreetmap.org/?lat=51.3296&lon=12.32227&zoom=15&layers=M OpenStreetMap]

== הערות שוליים ==

קטגוריה:לייפציג: מבנים
קרל היינה
בגידה (שיר של ריטה)

"בגידה" הוא סינגל הבכורה של ריטה מתוך האלבום הראשון שלה, שיצא לאור בנובמבר 1985.

== רקע ==
בצאת הסינגל סיפר רוני בראון על ההכרות עם ריטה והקלטת השיר: "קיץ 83, מלחמת שלום הגליל. יורדים לקריית שמונה לראות הופעה. הגעתי מוקדם, האולם היה ריק וחשוך, על הבמה בחור צעיר עם משקפיים מנגן על פסנתר ולידו צעירה שחרחורת. פתאום היא נגשת למיקרופון ומתחילה לשיר. נדבקתי לכסא. זאת הייתה ריטה. עברו יותר משנתיים של עבודה, הכנה, בחירת חומר. שנתיים בהן הספיקה ריטה להשתחרר מהצבא, ללמוד בהצטיינות בבית צבי, להתחתן עם רמי קלינשטיין (אותו בחור ממושקף ליד הפסנתר) ולהתקרב יותר ללבי. בגידה הוא השיר הראשון אותו הקלטנו ואין לי ספק שריטה תהפוך לאחד הנכסים הגדולים של שדה הזמר הישראלי".

== הפקה ==
* יעל טבת - מילים
* רמי קלינשטיין - לחן, עיבוד

== מיקומי שיא ==

=== מצעדים שבועיים ===

=== מצעדים שנתיים ===

== רשימת השמעה ==

== Breaking Those Walls ==
בשנת 1987 ריטה הקליטה גרסה אנגלית לשיר בשם "Moment of Truth" לאלבום הבין-לאומי הראשון בלועזית "Breaking Those Walls".

== גרסאות כיסוי==
לשיר בוצעו כ-20 גרסאות כיסוי.
* בשנת 2006 הקליטו הצמד הנרי וניקה גרסה מחודשת של השיר עבור אלבומם, Revolution. השיר נכנס למצעד השבועי של רשת ג' ובשיאו דורג במקום ה-14.
* בשנת 2016 ביצעו את השיר קרן פלס ורמי קלינשטיין במופע המשותף שלהם. מאוחר יותר השיר יצא כסינגל מתוך אלבום ההופעה. ובנוסף יצא לו גם וידאו קליפ מתוך המופע.

== קישורים חיצוניים ==

* 
* [https://www.nli.org.il/he/items/NNL_MUSIC_AL990036482430205171/NLI ביצוע מוקלט של השיר בגידה בצירוף מילות השיר באתר הספרייה הלאומית]

== הערות שוליים ==

קטגוריה:שירי 1985
קטגוריה:סינגלי בכורה מ-1985
קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים על בגידה: זוגיות
קטגוריה:סינגלים בהוצאת הליקון
לשניב

תצלום של בית הכנסית בלשניב
לשניב (גם לשניוב וכן לשנב; ביידיש: לעשנעוו. ברוסית: Лешнев; באוקראינית: Лешнів; בפולנית: Leszniów) הוא כפר במחוז משנה (ראיון) ברודי במחוז לבוב שבמערב אוקראינה, כ-20 ק"מ מצפון לברודי, בין לבוב ורובנה. בכפר יש שני בתי קברות, כנסייה ובית קפה.

==היסטוריה ==
הכפר הוקם בשנת 1471. במאה ה-17 נמכר הכפר ללוחם והאציל הפולני סטניסלב קונייצפולסקי . בשנים 1918 - 1939 היה הכפר במחוז טרנופול בפולין והיה במעמד עיר בעלת זכויות מגדבורג. בשנת 1921 התגוררו בכפר 1,472 תושבים, רובם קתולים.

עם תחילת מלחמת העולם השנייה, בספטמבר 1939, כבשה ברית המועצות את הכפר. ביוני 1941, עם פלישת הגרמנים לברית המועצות, כבשו הגרמנים את הכפר.

בשנת 1944 שבו וכבשו הסובייטים את הכפר. בתקופת השלטון הקומוניסטי התקיימה בכפר חווה קולקטיבית ובה משק חי וכן גידולי דגנים.

==יהודים==
היהודים התיישבו לראשונה בכפר במהלך המאה ה-17. תחילה היו כפופים לקהילת ברודי, ובמהלך המאה ה-18 הפכו לקהילה עצמאית. הקהילה גדלה כך שב-1880 נמנו בה כ-700 יהודים שהיו כשליש מהאוכלוסייה, וב-1911 נמנו כ-800 יהודים.

במלחמת העולם הראשונה ולאחריה עזבו יהודים רבים את הכפר, ובין מלחמות העולם נמנו בו כ-180 יהודים שהיו כעשרה אחוזים בלבד. ב-1937 היו בכפר התפרעויות אנטישמיות.

עם הפלישה הגרמנית ביוני 1941 רצחו הגרמנים מספר יהודים בכפר ובוצעו נגד היהודים בכלל החרמת רכוש וגזירות נוספות.

בנובמבר 1942 הקימו הגרמנים בכפר גטו ובו ריכזו גם כמה עשרות יהודים מכפרי הסביבה. באפריל 1943 גורשו יהודי הגטו לגטו ברודי.

==קישורים חיצוניים==

* [https://dbs.bh.org.il/he/לשניוב/מקום קהילת לשניוב] באתר בית התפוצות
* 
* [https://ru.wikisource.org/wiki/ЕЭБЕ/Лешнев לשנב] ביברייסקיה אנציקלופדיה 
* 

==הערות שוליים==

קטגוריה:מחוז לבוב: יישובים
קטגוריה:אוקראינה: כפרים
קטגוריה:יישובים שהוקמו במאה ה-15
ג'יפ צ'ירוקי SJ

ג'יפ צ'ירוקי SJ (באנגלית: Jeep Cherokee (SJ)) הוא SUV בינוני, מתוצרת יצרנית רכבי השטח ג'יפ האמריקאית, חברת בת של אמריקן מוטורס אשר יוצר בין השנים 1974–1983 בארצות הברית, אוסטרליה, ארגנטינה ומקסיקו.

בארגנטינה יוצר הדגם על ידי Industrias Kaiser Argentina , חברת ארגנטינאית בשיתוף (Joint venture) יצרנית הרכב האמריקאית "Kaiser Motors" .

דגם "ג'יפ צ'ירוקי SJ" התבסס על דגם ג'יפ וגוניר שעיצב "Brooks Stevens" בשנת 1963.

=="ג'יפ צ'ירוקי"==

* 5 נוסעים.
* 2 דלתות + דלת אחורית.
* מנוע קדמי.
* מנוע בנזין.
* מנוע קירור מים.

===סוגי הנעות===
* הנעה אחורית 4x2.
* הנעה כפולה 4x4.

== תמונות ==
<gallery mode="packed" heights="90">
קובץ:1983 Jeep Cherokee (SJ) two-door at 2015 AMO show 1of5.jpg | "ג'יפ צ'ירוקי SJ", שנת 1983
קובץ: Jeep Cherokee SJ 2-door tan+white r.jpg | "ג'יפ צ'ירוקי SJ"
קובץ:Red Jeep.jpg | "ג'יפ צ'ירוקי SJ"
קובץ:Jeep Cherokee (34134336374).jpg | "ג'יפ צ'ירוקי SJ"
קובץ: Jeep Cherokee Levi's Edition (1594821340).jpg | "ג'יפ צ'ירוקי SJ"
קובץ: 1983 Jeep Cherokee (SJ) two-door at 2015 AMO show 3of5.jpg | "ג'יפ צ'ירוקי SJ", שנת 1983 - מבט לתא הנהג ולוח מחוונים
קובץ: 1983 Jeep Cherokee (SJ) two-door at 2015 AMO show 4of5.jpg | "ג'יפ צ'ירוקי SJ", שנת 1983 - מבט לסידור המושבים
קובץ:1983 Jeep Cherokee (SJ) two-door at 2015 AMO show 2of5.jpg | "ג'יפ צ'ירוקי SJ" שנת 1983
קובץ: Jeep Cherokee SJ Chief S r.jpg| "ג'יפ צ'ירוקי SJ"
קובץ: Jeep Cherokee SJ Chief S f.jpg| "ג'יפ צ'ירוקי SJ"
</gallery>

==ראו גם==
* ג'יפ וגוניר
* ויליס ג'יפ סטיישן
* ג'יפ גלדיאטור

== קישורים חיצוניים==

* 
* 

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-1974
קטגוריה:כלי רכב אמריקאיים
קטגוריה:כלי רכב המורכבים בארגנטינה
קטגוריה:כלי רכב המיוצרים באוסטרליה
קטגוריה:כלי רכב המיוצרים במקסיקו
צ
טגואן פיליפנסיס

טגואן פיליפנסיס (שם מדעי: Petaurista philippensis) הוא מין של מכרסם מקבוצת הסנאים הדואים שבמשפחת הסנאיים. הוא חי בטבע בדרום-מזרח אסיה ודרום אסיה.

אורכו של טגואן זה 43 ס"מ עם זנב באורך 50–52 ס"מ ומשקל של 2.2 ק"ג. הוא בעל פרווה שעירה אפורה-חומה ובעלת חלקים כהים ובעל גפיים גדולות עם קרומים רחבים ביניהם. קרומים אלה עוזרים לו לדאות מצמרות העצים במקום לרדת אל הקרקע. לסנאי עיניים שחורות גדולות מותאמות לראיית לילה ואף ורוד עם שפמות ארוכים שחורים.

הוא חי בטבע ביערות גבוהים, בעיקר יערות נשירים, בטווח 500-2,000 מטר מהקרקע. הוא חי בסין, טאיוואן, הודו, סרי לנקה, מיאנמר, לאוס, תאילנד ווייטנאם.

כמו מרבית הסנאים הדואים הוא פעיל בלילות אז ישנם פחות טורפים, אז הוא יוצא מקנו הלילי. הוא ניזון מעלים, שרף עצים, קליפות, פירות יער וזרעים של עצי פיקוס, לחמן והצמח Cullenia ממשפחת החלמיתיים.

זהו סנאי החי בחבורות כאשר יש אוכל רב אך בעתות רעב התוקפנות שלהם גוברת והם יתקפו מסיגי גבול. הסנאים מתרבים בחודש יוני אז הנקבה יולדת ולד בודד, אשר נולד עירום משיער ובעל ראש גדול יחסית.

==קישורים חיצוניים==

==הערות שוליים==

טגואן פיליפנסיס בדאייה

קטגוריה:בעלי חיים שתוארו ב-1839
קטגוריה:טקסונים שתוארו בידי דניאל אליוט
קטגוריה:סנאים דואים
קטגוריה:הודו: יונקים
קטגוריה:סרי לנקה: יונקים
קטגוריה:מיאנמר: יונקים
קטגוריה:לאוס: יונקים
AEW Full Gear

{| class="wikitable" align="left"
|-
! colspan="3" align="center" | Full Gear
|-
| ארגון || colspan="2" | All Elite Wrestling
|-
| האירוע הראשון || colspan="2" | Full Gear (2019)
|}
Full Gear הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה לקראת יום הווטרנים. האירוע הראשון התקיים בשנת 2019.

האירוע הראשון של Full Gear נערך ב-9 בנובמבר 2019 ברויאל פארמס ארנה בבולטימור, מרילנד. במהלך האירוע All Out, שנערך ב-5 בספטמבר 2020, ארגון ה-AEW הודיע על אירוע השלם וצפה הבא שלו, Full Gear, כך שהאירוע הפך להיות אירוע שנתי.

==תאריכים ואולמות==

{| class="wikitable"
|-
!style="background: #e3e3e3;" width="15%"|שם האירוע
!style="background: #e3e3e3;" width="15%"|תאריך האירוע
!style="background: #e3e3e3;" width="15%"|עיר ומדינה
!style="background: #e3e3e3;" width="15%"|אולם 
!style="background: #e3e3e3;" width="40%"|קרב מרכזי
|-
|Full Gear (2019)
|9 בנובמבר 2019
|בולטימור, מרילנד
|רויאל פארמס ארנה
|ג'ון מוקסלי נגד קני אומגה בקרב ללא סנקציות
|-
|Full Gear (2020)
|7 בנובמבר 2020
|ג'קסונוויל, פלורידה
|Daily's Place
|ג'ון מוקסלי (א) נגד אדי קינגסטון בקרב "אני נכנע" על אליפות העולם של AEW
|-
|Full Gear (2021)
|13 בנובמבר 2021
|מיניאפוליס, מינסוטה
|טארגט סנטר
|קני אומגה (א) נגד "האנגמן" אדם פייג' על אליפות העולם של AEW
|}

==קישורים חיצוניים==
* 

==הערות שוליים==

קטגוריה:אירוע היאבקות מקצועית
עקרב הודי אדום

עקרב הודי אדום (שם מדעי: Hottentotta tamulus) הוא מין עקרב ממשפחת העקצניים החי בטבע בהודו, מזרח פקיסטן, השפלה של מזרח נפאל וגם בסרי לנקה ונחשב לעקרב המסוכן ביותר בעולם. שם המין ניתן עקב הימצאותו בסביבת הטמילים, עם הינדי.

בעבר סוג זה שויך לסוגים Buthus ו-Mesobuthus. ב-1914 הוא הופרד מהם לסוג Hottentotta. לעקרב יש ישנם מופעים שונים, אשר בעבר גרמו לחוקרים לחשוב שמדובר בתת-מינים נפרדים.

== מאפיינים ==
אורכו של העקרב 50–90 מ"מ וצבעו כתום כהה עד לאדום-חום בהיר עם "שריון" גוף אפור מתכתי. הרגליים של העקרב מוגבהות וצבעם צהוב והזנב צהוב עם 5 כפלים. בקצה הזנב עוקץ שחור. המצבטים של העקרב קטנים יחסית ואצל הזכרים הם יותר גדולים משל הנקבות.

מין זה משוטט בינות לצמחייה טרופית וסובטרופית ובקרקעות לחות ועד לאזורים יבשים ובינות למרבצי סלעים שונים. הוא מצוי גם ביישובים ואתרים חקלאיים, שם הוא בסיכוי גבוה להיתקלות עם אנשים. העקרב הוא פעיל לילה, אז הוא יוצא לשוטט ולחפש חרקים ופרוקי-רגליים נוספים ואף לחולייתנים קטנים כמו לטאות. העקרב יכול להיתקל באנשים ישנים או ליפול מתקרות.

==ארס==
עקרב זה הוא אחד מהקטלניים שבעקרבים והוא גורם לתמותה של 8-40% מהנעקצים ממנו.

הארס פועל לקרישת דם מהירה, גורם להזעה, נפיחות, כאבים מקומיים, בחילות והקאות, כיחלון, הלם, נשימה איטית, עילפון וללחץ דם גבוה מהרגיל. הוא יכול לגרום לקצב לב גבוה או איטי מדי ואם הוא מגיע לריאות הוא גורם לבצקת ריאות, מה שיכול להסתיים במוות. נוגדן לארס לא תמיד יהיה יעיל אך התרופה מסוג פרזוסין (prazosin) יכולה להוריד את הסיכוי למוות ל-4%. במקרים נדירים, הנוגדן עלול לחולל אנפילקסיס.

==קישורים חיצוניים==

קטגוריה:עקצניים
קטגוריה:הודו: פרוקי-רגליים
דזמונד מייסון

דזמונד טרמיין מייסון (באנגלית: Desmond Tremaine Mason; נולד ב-11 באוקטובר 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2009. ממוצעיו הכוללים לאורך הקריירה הם 12.1 נקודות, 4.5 ריבאונדים ו-1.6 אסיסטים למשחק.

==קריירת מכללות==
מייסון נולד וגדל בעיר וקסהאצ'י שעל יד דאלאס, טקסס. בין השנים 1996–2000 למד באוניברסיטת המדינה של אוקלהומה, וב-4 עונותיו בקבוצת הכדורסל שלה קלע 13.2 נקודות והוריד 6.2 ריבאונדים בממוצע למשחק. בעונת 1999/2000 קלע 18.0 נקודות למשחק והוביל את קבוצתו לשלב רבע גמר טורניר אליפות המכללות ("Elite Eight"), בו הודחה על ידי אוניברסיטת פלורידה של מייק מילר ויודוניס האסלם. בסיום אותה עונה נבחר לחמישיית העונה של מחוז ה-"Big 12".

==קריירת משחק==
בדראפט ה-NBA{{כ}} 2000 נלקח מייסון בבחירה ה-17, על ידי סיאטל סופרסוניקס. במהלך עונת הרוקי שלו זכה בתחרות ההטבעות ב-2 וחצי עונותיו בסיאטל שימש בעיקר כשחקן ספסל, וקלע כ-10.4 נקודות בממוצע למשחק.

בפברואר 2003 הועבר יחד עם גארי פייטון למילווקי באקס, בתמורה לריי אלן, רונלד מארי וקווין אולי. עד לסיום עונת הציג יכולת שיא במילווקי, עם ממוצע של 15.7 נקודות למשחק.

לקראת עונת נשלח בטרייד לניו אורלינס הורנטס בתמורה לג'מאל מגלור. בשתי עונותיו עם ההורנטס שימש כשחקן חמישייה קבוע וקלע 12.3 נקודות למשחק.

ביולי 2007 חתם מייסון על חוזה לשנתיים במילווקי באקס, ולאחר עונה אחת הועבר לאוקלהומה סיטי ת'אנדר כחלק מטרייד משולש בו הייתה מעורבת גם קליבלנד קאבלירס. לקראת עונת חתם על חוזה בסקרמנטו קינגס, אך כבר לאחר 5 משחקים שוחרר מהקבוצה ולמעשה פרש ממשחק, בגיל 32. ב-3 מתוך 9 עונותיו המלאות ב-NBA העפילו קבוצותיו של מייסון לשלב הפלייאוף, ובכולן הודח כבר בסיבוב הראשון.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת המדינה של אוקלהומה
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני מילווקי באקס
קטגוריה:כדורסלני ניו אורלינס הורנטס
קטגוריה:כדורסלני אוקלהומה סיטי ת'אנדר
קטגוריה:כדורסלני סקרמנטו קינגס
קטגוריה:זוכי תחרות ההטבעות של ה-NBA
קטגוריה:אמריקאים שנולדו ב-1977
אוסקר רוזנפלד

אוסקר רוזנפלד (13 במאי 1884 – אוגוסט 1944) היה סופר יהודי-אוסטרי, שנרצח במחנה הריכוז אושוויץ.

==קורות חיים==
=== ראשית חייו וחינוכו ===
רוזנפלד נולד בקוריצ'אני שבמוראביה לז'נט רוזנפלד (ילינק). הוא סיים את לימודיו בשנת 1908 וקיבל תואר דוקטור בווינה על עבודתו בנושא הצייר הגרמני הרומנטי פיליפ אוטו רונגה. רוזנפלד היה פעיל בארגונים ציוניים שונים. הוא כתב בעיתונים ובכתבי עת יהודיים, בהם "Die Welt" ו-"Juedische Volkssimme" ביקורות תרבות, אמנות, תיאטרון וספרות. הוא היה חבר ב"אגודת תיאודור הרצל".

=== קריירה ===
ב-1904 היה רוזנפלד ממקימי עיתון הנוער היהודי והסטודנטים "תקוותנו" (Unsere Hoffnung). ב-1907 ייסד יחד עם הסופר הוגו צוקרמן, אגון ברכר ואחרים יוזמה לתיאטרון יהודי, בו יועלו דרמות יידיש מודרניות בשפה הגרמנית. הרומן הראשון שלו, Die vierte Galerie (הגלריה הרביעית), ראה אור בשנת 1910. במלחמת העולם הראשונה שירת בצבא האוסטרו-הונגרי בסופיה בלשכת המסחר האוסטרית-בולגרית והיה העורך הראשי של עיתון המסחר "Bulgarische Handelszeitung" בשנים 1916–1918.

ב-1920 יצאו לאור שישה מספריו של רוזנפלד תחת הכותרת Tage und Naechte ("יום ולילה"). הוא היה פעיל ב- Judenstaatspartei. בין השנים 1923–1927 עבד כעורך העיתון הווינאי Wiener Morgenzeitung ("עיתון הבוקר הווינאי"). ב-1927 ייסד את התיאטרון היהודי החדש בווינה, Jüdische Künstlerspiele . רוזנפלד תרגם ספרות יידיש קלאסית ומודרנית, ובין היתר את יצירותיהם של מנדלי מוכר ספרים, שלום עליכם, י"ל פרץ וי' י' זינגר .

רוזנפלד החל לעבוד בשבועון המצויר Die neue Welt בשנת 1929, ובהמשך הפך לעורך הראשי שלו. האנשלוס בשנת 1938 הביא לסיום עבודתו בווינה. הוא ואשתו הנרייט היגרו לפראג, שם הפך לכתב "ג'ואיש כרוניקל".

=== מלחמת העולם השנייה ===
בשנת 1939 היגרה אשתו של רוזנפלד לאנגליה בציפייה לבואו, אך פרוץ מלחמת העולם השנייה מנע את הגירתו. בנובמבר 1941 גורש רוזנפלד לגטו לודז' בפולין יחד עם 5,000 יהודים מפראג. מיוני 1942 עבד בארכיון הגטו, שם השתתף בפרסום ובכתיבת הכרוניקה של גטו לודז'.

=== מותו ומורשתו ===
באוגוסט 1944 גורש אוסקר רוזנפלד לאושוויץ, שם נרצח בתא גז.

יומנו, שנכתב בגטו בין 17 בפברואר 1942 ל-28 ביולי 1944 בסדרה של 15 מחברות בית ספר, נשמר ביד ושם בירושלים.

== עבודותיו שפורסמו ==
* Philipp Otto in der Romantik, 1908
* Die vierte Galerie. רומן וינאי, 1910
* Mendl Ruhig, 1914
* Tage und Nächte . נובלה, 1920
* Komoedianten (בעקבות שלום עליכם), 1930

יומן:
* Wozu noch Welt. Aufzeichnungen aus dem Getto Lodz (יומן גטו לודז'), נערך בידי Hanno Loewy, הוצאת Neue Kritik, פרנקפורט, 1994
* בראשית היה הגטו: מחברות מלודז', בעריכת האנו לואי. תורגם מגרמנית על ידי בריג'יט מ. גולדשטיין, אוונסטון, אילינוי, הוצאת אוניברסיטת נורת'ווסטרן, 2002.

== קישורים חיצוניים ==
* [https://www.yadvashem.org/he/holocaust/this-month/october/1941-2.html מתוך כתביו של אוסקר רוזנפלד בגטו לודז'], באתר יד ושם
* [http://ulrich-greve.eu/free/buecher מנדל רוהיג] 
* 

קטגוריה:פעילים ציונים באוסטריה
קטגוריה:סופרים יהודים אוסטרים
קטגוריה:אסירים בגטו לודז'
קטגוריה:מתרגמים לגרמנית
קטגוריה:מתרגמים מיידיש
קטגוריה:מבקרי ספרות יהודים
קטגוריה:עיתונאים יהודים צ'כים
קטגוריה:עורכי עיתונים יהודים צ'כים
קטגוריה:עורכי עיתונים יהודים אוסטרים
קטגוריה:עיתונאים יהודים אוסטרים
קטגוריה:יהודים בצבא האוסטרו-הונגרי
קטגוריה:סופרים ומשוררים שנספו במחנה ההשמדה אושוויץ
קטגוריה:אוסטרים שנולדו ב-1884
קטגוריה:אוסטרים שנפטרו ב-1944